Lenny Wilkens
Leonard Randolph "Lenny" Wilkens bivši je američki košarkaš i trener. Primljen je u Kuću slavnih 3 puta, 1989. kao igrač, 1998. kao trener i 2010. kao član reprezentacije SAD na Olimpijskim igrama 1992, u kojoj je bio pomoćni trener. Wilkens je kao igrač 9 puta učestvovao na All-Staru. Ipak, veće uspjehe je ostvario kao trener. Osvojio je NBA ligu 1979. i Olimpijske igre 1996, bio je trener godine 1994, a 4 puta je predvodio All-Star ekipe. Kao trener zabilježio je 1.332 pobjede i držao je rekord po broju pobjeda od sezone 1994/95. do 2009/10.